వాషింగ్టన్, నవంబరు 5: ప్రపంచవ్యాప్తంగా వాయు కాలుష్యం మరణ మృదంగం మోగిస్తోంది. దాని బారి నుంచి జీవాలను రక్షించేందుకు ఒకరు సరి-బేసి విధానమంటే, మరొకరు కాలుష్య పన్ను విధిస్తున్నారు. సొంత వాహనాలు మాని, ప్రజా రవాణాలో ప్రయాణించడమే కాలుష్య విరుగుడుకు మార్గమని భారత ఉపరాష్ట్రపతి వెంకయ్య ప్రకటించిన మరునాడే వాయు కాలుష్య విధ్వంసం ఏపాటిదో తెలిపే పరిశోధన ఒకటి వెలుగు చూసింది. వాయుకాలుష్యంతో ప్రపంచవ్యాప్తంగా పది మిలిమన్ల మంది దీర్ఘకాలిక కిడ్నీ వ్యాధుల బారిన పడుతున్నారని ఆ పరిశోధన సారాంశం. గాల్లో పెరుగుతున్న ప్రమాదకర సూక్ష్మ అణువుల(పర్టిక్యులేట్ మ్యాటర్)కు, కిడ్నీ వ్యాధులకు మధ్య గల సంబంధాన్ని అమెరికా శాస్త్రవేత్త బెంజమిన్ బోవె విశ్లేషించారు. పర్టిక్యులేట్ మ్యాటర్ కారణంగా ఏటా ప్రపంచవ్యాప్తంగా 10.7 మిలియన్ల కిడ్నీ వ్యాధి కేసులు నమోదవుతున్నాయని ఆయన వెల్లడించారు.
vashington, navambaru 5: prapanchavyaaptamgaa vaayu kaalushyam marana mrudangam mogistondi. daani baari nunchi jeevaalanu rakshinchenduku okaru sari-besi vidhaanamante, marokaru kalushya pannu vidhistunnaaru. sonta vaahanaalu maani, praja ravaanaalo prayaaninchadame kalushya viruguduku maargamani bhaarata uparaashtrapati venkayya prakatinchina marunade vaayu kalushya vidhvamsam epatido telipe parisodhana okati velugu chusindi. vaayukaalushyamtho prapanchavyaaptamgaa padi milimanla mandi deerghakaalika kidni vyaadhula baarina padutunnarani aa parisodhana saaraamsam. gaallo perugutunna pramaadakara suukshma anuvula(perticulate mater)ku, kidni vyaadhulaku madhya gala sambandhaanni america saastravetta benjamin bove vislaeshimchaaru. perticulate mater kaaranamgaa eta prapanchavyaaptamgaa 10.7 millianla kidni vyaadhi kesulu namodavutunnayani aayana velladinchaaru.